Finalizan as obras do centro público para maiores de Castroverde - Noticias de Galicia\nFinalizan as obras do centro público para maiores de Castroverde\nBesteiro na visita ás instalacións\nO Presidente da Deputación, José Ramón Gómez Besteiro, e o Alcalde de Castroverde, Xosé María Arias, supervisaron este venres o remate das obras de construción da residencia e centro de día público deste Concello, financiadas con 1,4 millóns de euros (1,2 millóns do organismo provincial e 200.000 euros do municipio). A Deputación ten en marcha xa o proceso de contratación do equipamento para este centro da terceira idade, no que inviste outros 150.000 euros. Presidente e Alcalde puideron ver hoxe unha mostra do mobiliario, posto que as empresas que optan a este contrato público están a achegar o seu material para comprobar se se axusta ás características técnicas do prego.\nGómez Besteiro subliñou que “rematadas as obras e a piques de contratar o equipamento, temos practicamente todo listo para, nos vindeiros meses, poñer en funcionamento a residencia e centro de día de Castroverde”. De feito, destacou que no mes de marzo quedarán rematadas as tarefas de acondicionamento de mobiliario, co que finalizaría a fase de obras, de xeito que nos meses seguintes poida procederse á contratación do persoal necesario e a avaliación das solicitudes de ingreso, para que en setembro poidan comezar a funcionar.\nNesta mesma liña, Besteiro subliñou que, este mesmo ano, poranse en marcha outros 5 centros, polo que “chegado a este punto, é imprescindible que a Xunta se implique dunha vez por todas neste proxecto público e concerte prazas”, ao igual que está a concertar en centros privados pero que nega aos veciños desta Comarca, da de Lugo, dende 1977. A Xunta é a administración galega responsable da concertación de prazas, que garanten o acceso universal a este servizo, posto que supoñen unha redución nos custos para os usuarios de ata o 50%.\nO Presidente lembrou que o pasado Pleno Provincial aprobou, co voto en contra do PP, unha moción, instando á Xunta a asinar un convenio de colaboración para a concertación de prazas na rede pública de residencias e centros de día que constrúe a Deputación nos Concellos lugueses. Xa no 2011, Gómez Besteiro fixo persoalmente esta petición á Conselleira de Benestar. Beatriz Mato negouse e dixo, textualmente, que os centros para maiores “non son prioritarios nin necesarios” na provincia lucense. Segundo datos do Mapa de Equipamentos Sociais, elaborado pola propia Xunta, a provincia de Lugo conta con 662 prazas públicas residenciais cando precisa de, polo menos, 1.228 para acadar os ratios mínimos de cobertura asistencial.\nAs previsións do organismo provincial son abrir, este mesmo ano, 6 centros para maiores e dar emprego a máis de 60 persoas para a súa atención. De feito, o Presuposto para 2015 xa recolle unha partida de 425.000 euros para a contratación de persoal e gastos correntes dos centros da terceira idade. Con respecto ás obras, están rematadas as de Castroverde e execútanse as de Trabada e A Fonsagrada (as máis avanzadas), ademais das de Pedrafita do Cebreiro e Pol. A Deputación espera que a Xunta conceda o informe favorable para poder iniciar as de Ribas de Sil, así como que o Concello de Guitiriz aprobe a modificación puntual do planeamento municipal (documentación que lle redactou para axilizar este proceso) para facer o mesmo coas da Casa da Botica. Tamén ultima o proxecto de Navia de Suarna.\nSon 10,5 millóns de euros o investimento que achega a Deputación para a construción destas 8 residencias e centros de día. Os Concellos colaboran no financiamento mediante unha achega de 200.000 euros, ao tempo que aportan os terreos necesarios, licenzas e servizos urbanísticos imprescindibles. Son, polo tanto, proxectos conxuntos de Deputación e Concellos de todas as cores políticas, que potencian o benestar social e o emprego, dinamizando a economía local e combatendo o despoboamento demográfico. Ofrecen aos maiores un servizo de calidade no rural para que non teñan que abandonar os seus fogares.\nA residencia e centro de día público sitúase no centro da vila de Castroverde, concretamente, entre as rúas Santiago e Alcalde Xesta. Conta cunha superficie útil de 1.800 metros cadrados, tendo en conta as zonas exteriores. O edificio divídese en dúas prantas, de 773 metros cadrados cada unha. Na baixa, sitúanse os servizos de enfermería, primeiros auxilios, cociña, lavandería, recepción, ademais dos espazos comúns, como o comedor ou as salas de lectura e televisión. Na pranta alta, hai 24 habitacións individuais con baño, que poderían ser dobres, segundo as necesidades, para dar capacidade a 48 persoas.\nEmprego en Castroverde\nSegundo as directrices da Lei de Servizos Sociais de Galicia, é obrigatorio contar cun mínimo de coidadores por número de prazas, así como de 1 médico e 1 ATS que presenten atención ás 24 horas do día. Tendo en contas as características desta infraestrutura, a Deputación dará traballo ó redor de 8 sanitarios, ademais de persoal auxiliar como administrativos, cociñeiros ou limpeza, entre outros.\nBesteiro e Arias visitaron a estrada municipal de Paderme a Quetesende, que une O Corgo e Castroverde, e que vai a ser acondicionado a través do PEIM. Trátase do plan de mellora de camiños de titularidade municipal dos 67 Concellos da provincia, dotado de 6,8 millóns de euros. Ao redor do 75% son fondos da Unión Europea, do 12% do Ministerio de Medio Ambiente, máis dun 10% da Deputación de Lugo (con 742.000 euros) e do 2% da Axencia Galega de Desenvolvemento Rural. Castroverde recibe co PEIM un total de 103.292 euros para, xunto á mencionada vía, acondicionar os camiños de Soutullo, As Cabozas, A Meda, Serés, Cobelas, Acebedo, A Rubial, así como os accesos aos núcleos de Vilarín.\n6 de febreiro de 2015 | 18:49\t• Sen comentarios


Agefec – Asociación Galega de Enfermaría Familiar e Comunitaria – Páxina 5 – Web oficial da Asociación Galega de Enfermaría Familiar e Comunitaria da Atención Primaria de Galicia\nSemana Mundial Sen Fume 2018\nO día 31 de Maio do 2018, conmemórase o Día Mundial Sen Tabaco, dende a Asociación Galega de Enfermaría Familiar e Comunitaria (AGEFEC) queremos remarcar o risco que supón o hábito tabáquico para a saúde pública e outros ámbitos. O tabaco mata cada ano a máis de 7 millóns de persoas, das que máis de […]\nConferencia Internacional de Control de Tabaco ENSP.CNPT. 2018\nReunión entre a Federación Galega de Dano Cerebral (FEGADACE) e a Asociación Galega de Enfermaría Familiar e Comunitaria (AGEFEC)\nO Presidente da Asociación Galega de Enfermaría Familiar e Comunitaria (AGEFEC), Francisco Represas, reuniuse o pasado día 22 de maio co Presidente da Federación Galega de Dano Cerebral (FEGADACE), Luciano Fernández. Este encontro serviu para que a Federación Galega, a cal engloba múltiples Asociacións de patoloxías que causan Dano Cerebral, expuxera as súas demandas en […]\nA Consellería de Sanidade regula a realización das vacinacións e o calendario de vacinacións do adulto.\nEste martes 15 de maio, o Diario Oficial de Galicia publicou a ORDE do 11 de maio de 2018 pola que se regula a realización das vacinacións no sistema sanitario público de Galicia e se actualiza o calendario de vacinación de persoas adultas do Programa galego de vacinación. Esta Orde consolida dous aspectos importantes […]\nPrograma Falemos de Saúde, no Concello de Ames\nDende fai uns meses, a Asociación Galega de Enfermaría Familiar e Comunitaria (AGEFEC) xunto cos servizos sociais do Concello de Ames, organizamos o programa “Falemos de Saúde”, formado por varias sesións educativas que terán lugar no local JUPEMI ao longo deste 2018. Trátase dunha serie de charlas dirixidas á promoción da saúde, co simple obxetivo […]\nO CHUAC ACOLLE A VI XORNADA SOBRE INSUFICIENCIA CARDIACA AVANZADA\nPRETO DO 70% DAS ACCIÓNS A CURTO PRAZO DO NOVO PLAN DE ATENCIÓN PRIMARIA DO SERGAS ESTÁN XA FUNCIONANDO\nA XERENCIA DE XESTIÓN INTEGRADA DE A CORUÑA INVESTIRÁ MAÍS DE 820.000 DE EUROS NA DOTACIÓN E MELLORA DOS CENTROS DE SAÚDE DA AREA


Fascismo nunca máis | Noticias Vigo\nO pasado día 15 de decembro na comarca de Vigo, naceu a organización “Vigo Antifascista”. O noso obxectivo é frear o crecente auxe que está experimentando o fascismo nos diferentes ámbitos (forzas armadas, corpos represivos, fundacións franquistas, partidos políticos como Vox, xudicatura, medios de comunicación, etc.)\nEsta deriva reaccionaria é posibel porque as institucións amparan e promoven o fascismo con total normalidade. Hoxe en día, aínda se subvencionan plataformas e fundacións fascistas, algo inaudito nun “estado democrático”.\nOs fascistas pululan por todos os estamentos do Estado, a reforma política impulsada por Franco- Juan Carlos I, non depurou as institucións do actual réxime de elementos reaccionarios. E máis, foron os políticos fascistas con importantes responsabilidades con Franco, os encargados de levar a cabo a mal chamada “Transición” para controlar as rendas da reforma e evitar calquer descontrolo. Como dixo o propio Franco: “Todo atado e ben atado”.\nAdolfo Suárez e outros dirixentes fascistas, Cabanillas Gallas, Arias Salgado, Fernández Miranda, Posada Cacho, Mariscal de Gante, Oreja, Cisneros, Manuel Fraga, Martín Villa, Ruiz Gallardón, Pérez Llorca, etc, foron os encargados de traer a “democracia” ao Estado español. Da noite á mañá fixéronse demócratas?\nTodos os fascistas da época de Franco continuaron nos seus cargos, ou ascenderon a postos de maior responsabilidade. A farsa da transición española supuxo a continuación do franquismo “maquillado”.\nA mesma oligarquía da dictadura, e que continua co poder no actual réxime de 78, é a responsábel do auxe do fascismo. Consciente dos problemas económicos que a crise sanitaria do Covid19 provoca nos sectores populares, empregan o fascismo para evitar que o pobo traballador se organize.\nAnte este grave escenario que padecemos na Galiza e no resto do estado, Vigo Antifascista xorde para evitar que aconteza algo semellante ao vivido no holocausto do 36. O fascismo debe ser combatido de frente e esmagado, non podemos permitir que ocupen as rúas.\n“Organízate no antifascismo combatente! Organízate en Vigo Antifascista!”, manifesta Vigo Antifascista.


Julia Ameneiro – Future Oceans Lab\nMergúllate a novas do tema ↓\nDoutora JULIA AMENEIRO\nXerente de proxecto\nJulia é licenciada en Bioloxía Mariña pola Universidade de Santiago de Compostela e doutora en Ciencias do Mar pola Universidade de Vigo . Ten unha ampla experiencia en bioloxía e dispersión de larvas de invertebrados mariños. Participou en varios proxectos multidisciplinares, incluíndo investigacións nas augas antárticas. Na súa carreira, Julia combinou a ciencia coa xestión de proxectos, sendo responsable da coordinación xeral de proxectos, responsabilidades de xestión e recursos humanos en varios proxectos nacionais e internacionais. Neste momento, céntrase na xestión de proxectos coordinando o equipo de Future Oceans Lab e xestionando o proxecto financiado polo Consello Europeo de Investigación CLOCK\n23/04/2021 – A investigadora de FOL, Iratxe, foi coautora xunto a Amelia Benito del Valle, profesora da Universidade do País Vasco, dun novo libro sobre a pesca dos cerqueiros conxeladores para nenos. O obxectivo do libro é ilustrar a pesca con cerco de atún tropical e integrar os conceptos de quecemento global e sostenibilidade para fins de […]\nUn ano de traballo remoto solitario cun equipo cálido\nMÁIS QUE NUNCA, ESTE ANO AFRONTAMOS GRANDES AVATARES NA CASA E CO NOSO TRABALLO\n24/12/2020 – Este é un ano difícil de equilibrar e estamos felices de conseguilo. Estamos realmente desexando experimentar a natureza, os amigos e as relacións en persoa en 2021, experiencias que tanto botamos de menos este ano. En canto a todo o mundo, o 2020 foi un ano desafiante para seguir a investigación, pero aínda así puidemos […]\nLanzamento de MPA-ENGAGE para afrontar o cambio climático no Mediterráneo\nFOMOS AO KICK OFF MEETING DO NOVO PROXECTO INTERREG-MED NO ICM-CSIC EN BARCELONA\n17/01/2020 – Os días 14 e 15 de xaneiro, Elena Ojea e Julia Ameneiro viaxaron ao Institut de Ciències del Mar (CSIC) de Barcelona para asistir ao Kick-Off-Meeting do proxecto « MPA Engage: Engaging Mediterranean players in Ecosystem Approach to manage Marine Protected Áreas para afrontar o clima »financiado polo programa Interreg MED cun orzamento de 3 M €. O mar Mediterráneo é unha das zonas máis […]\nPara ver máis novas, preme aquí\nCATEGORÍAS: Julia Ameneiro


Estrutura orgánica e funcional - Consellería de Infraestructuras e Mobilidade\nÁ Axencia Galega de Infraestruturas correspóndelle o exercicio das funcións que establece o Decreto 173/2011 (modificado polo Decreto 165/2015 , polo Decreto 37/2017 e polo Decreto 66/2021). Estas son as máis salientables:\nA elaboración de directrices de coordinación e planificación que garantan a coherencia e funcionalidade das infraestruturas viarias de titularidade da comunidade autónoma.\nA emisión de informe nos procedementos de aprobación, modificación ou revisión dos instrumentos de ordenación do territorio e dos instrumentos de ordenación urbanística que afecten directamente algunha estrada de titularidade autonómica.\nA redacción de propostas de normativa e instrucións técnicas e administrativas para as estradas de titularidade autonómica, provincial e municipal.\nA elaboración, o seguimento, a supervisión, o control e a aprobación técnica da planificación operativa dos instrumentos previstos na normativa de ordenación do territorio, así como dos estudos informativos, de impacto ambiental, anteproxectos e proxectos en materia de estradas.\nA elaboración dos plans, programas de actuación e orzamentos e o seu control e axuste, en relación coas infraestruturas incluídas no ámbito de competencias propio da axencia.\nA xestión dos expedientes expropiatorios necesarios para a construción ou o establecemento das infraestruturas relativas a materias da súa competencia.\nA xestión e tramitación de expedientes de contratación administrativa en materias incluídas no ámbito das súas competencias.\nO estudo e o desenvolvemento de novas técnicas de realización de estradas.\nA xestión de autorizacións administrativas en materia de instalacións de servizo e concesións de áreas de servizo na área de influencia das estradas de titularidade autonómica.\nBaixo a dependencia directa da Axencia Galega de Infraestruturas existen as seguintes unidades:\nServizo de Xestión Económica\nServizo de Planificación e Innovación\nServizo de Explotación e Seguridade Viaria\nServizo de Apoio Administrativo\nServizo de Proxectos de Obra Civil\nServizo de Proxectos de Edificación\nServizo de Supervisión de Proxectos\nÁrea de Construción e Conservación\nServizo de Obra Civil\nServizo de Obra de Edificación\nServizo de Concesións de Obra Pública\nServizo de Conservación


A Malla das Telecos: SIM mundo, chamadas ao extranxeiro por 1 céntimo (con Orange)\nSIM mundo, chamadas ao extranxeiro por 1 céntimo (con Orange)\nSe adoitas chamar ao estranxeiro interesarache saber que agora poderalo facer aforrando cartos da man de Orange. E é que a operadora laranxa vén de lanzar a tarxeta SIM mundo, unha opción dirixida a aquelas persoas que chaman fóra e non queren ter un contrato.\nPor 1 céntimo/minuto poderase chamar a países como Rumanía, Polonia, Marrocos, Colombia, Perú, México ou China, entre outros, mentres que as chamadas dentro do territorio españaol son a 7 céntimos/minuto.\nHai que ter en conta que as chamadas internacionais teñe un establecemento de chamada de 25 céntimos, no canto dos 15 céntimos habituais das chamadas nacionais.\nEtiquetas: mobil, orange, tarifas\nifrit 14 de junio de 2011, 17:42\nUnha ligazón onde mirar os paises cos que se pode usar? Gracias :)\nUnknown 14 de junio de 2011, 21:40\nVelahí tes: http://movil.orange.es/tarjeta-mundo/\nifrit 15 de junio de 2011, 0:08\nAs chamadas desde 0'01 €/min son a fixos, a móbiles xa cambia a cousa. Inda así os prezos están ben.\nTamén é interesante saber que só é para portabilidade, novos prepagos e prepago Orange. Eu, con contrato Orange, tería que coller outro número.


A Xunta aproba investir preto dun millón de euros en promocionar o aeroporto de A Coruña - Vigo al minuto\nAuthor RedacciónPosted on 20 febrero 2012 19 febrero 2012\nO Concello de A Coruña ven de pechar un acordó coa Xunta para que o gobernó galego aporte preto dun millón de euros na promoción do aeroporto da cidade naqueles lugares cos que ten conexión a terminal coruñesa.\nSegundo o consistorio herculino, este decisión “é o froito dunha negociación de semana coa que o alcalde cumpre co seu compromiso de que o gobernó autonómico impulse os tres aeroportos galegos de xeito equitativo”. Porén, sinala o alcalde Negreira, “Alvedro contará este ano para a súa promoción coa mesma cantidade que Lavacolla e Peinador”.\nEstos cartos tamén irán “á captación de turistas e pasaxeiros”, empezando por actividades de promoción en Madrid, Barcelona, Sevilla, Lisboa, Londres e Ámsterdam.\nNegreira, logo de amosar o seu agradecemento á Xunta, sinalou que comeza unha nova estratexia que deixa de asinar contratos coas compañías aéreas para facer un “patrocinio directo de A Coruña”, e que as relacións coas devanditas compañías terán que ser “estables e duradeiras, e nunca máis pola subasta anual de voos”. O alcalde coruñés entende que, con esta estratexia recuperáronse as conexión con Sevilla e Amsterdan, conqueriuse que “Alvedro sexa aeroporto base de Vueling» e «consolidaronse» as pontes con Madrid, Barcelona, Londres e Lisboa.\n"No habrá paz para los Malvados" arrasa en los Goya


A Escola Municipal de Música de Samoedo na Pobra do Brollón conta con 100 alumnos – EnComún\nO festival As Cores do Outono, celebrado recentemente na Pobra do Brollón, reuniu a referentes da música tradicional galega como Luar na Lubre. (Foto: PILI CHAOS).\nA Escola Municipal de Música de Samoeiro, na Pobra do Brollón, vén de comezar o novo curso cun cento de matrículas. Segundo destacaron dende o Consistorio, estes 100 alumnos dan boa proba de que a Pobra do Brollón «é un municipio vencellado á música», en especial aos sons máis tradicionais de Galicia. De feito, as materias con maior índice de alumnado están relacionadas coa música tradicional galega. Así, en gaita rexístranse 18 matrículas, 35 en percusión tradicional e outras 44 en baile tradicional.\nFESTIVAL REFERENTE EN MÚSICA TRADICIONAL\nNesta liña, están a traballar dende o Concello con iniciativas de impulso á música tradicional, tanto dende o eido da formación como dende o seu carácter lúdico. O festival As Cores do Outono, organizado polo Concello en colaboración coa Deputación de Lugo, estase a consolidar como un referente na provincia dentro dos eventos da música tradicional galega.\nA oferta da Escola Municipal de Música de Samoeiro complétase coas especialidades de acordeón, coro, piano, guitarra e linguaxe musical. Os máis cativos poden asistir a iniciación musical, música e movemento, e linguaxe musical infantil.\nQuiroga entra a formar parte do mapa de eventos da Federación Galega de Voleibol


IES Plurilingüe "RAFAEL DIESTE", A Coruña: maio 2018\nás maio 25, 2018 Ningún comentario:\nás maio 23, 2018 Ningún comentario:\nEstes días alumnado de Francés de 1ºBAC disfrutan duns días de visita por París. Aquí a colección de fotos da súa visita en lugares emblemáticos da capital francesa.\nEtiquetas: 17/18, 1ºBAC, Abr-Xuñ18, Actividades, Francés, Viaxes\nVISITA Á ESCOLA ECOLÓXICA DO CENTRO DE REINSERCIÓN SOCIAL "A RAÍÑA"\nOnte mércores 15 de maio un grupo de alumnado de varios grupos do noso centro visitou a Escola Ecolóxica do Centro de Reinserción Social "A Raíña", nunha viaxe organizada por Vicedirección e o Departamento de Relixión Católica.\nEtiquetas: 17/18, Abr-Xuñ18, Actividades, Compromiso, Excursión, Vicedirección\nACTIVIDADES DE EDUCACIÓN FÍSICA: ESCALADA E PRIMEIROS AUXILIOS\nInformamos hoxe de dúas actividades recientes organizadas polo Departamento de Educación Física. A primeira, unha actividade de escalada, realizada no Pavillón polideportivo de Riazor, ao que asistiu o alumnado de 3ºESO.\nA segunda, unha actividade de primeiros auxilios e defensa persoal que realizarán todos os niveis, nas fotos inferiores con alumnado de 1ºBAC.\nEtiquetas: 17/18, 3ºESO, Abr-Xuñ18, Actividades, Deporte, Ed.Física\nVeñen de convocarse os Premios Extraordinarios de Bacharelato e Educación Secundaria Obrigatoria correspondentes ao curso 2017/18, para todo o alumnado que cursase estudos de Bacharelato ou 4ºESO nun centro docente de Galicia e fora proposto para título correspondente cunha nota media igual ou superior a 8,75 (en Bac) e 9 (na ESO), respectivamente.\nO texto completo pódese consultar na Base de Datos nacional de subvencións, nesta ligazón: http://www.pap.minhap.gob.es/bdnstrans/index\n- Bacharelato: BDNS: 389474\n- ESO: BDNS: 396874\n- Bacharelato: Un mes contado a partir do 2 de maio 2018.\n- ESO: Dende o 7 de xuño ata o 6 de xullo de 2018.\nHorario e lugar de realización das probas de Bacharelato na provincia de A Coruña:\n22 de xuño: presentación ás 9:30h.\nPrimeira parte da proba: 10:15h a 12:15h.\nSegunda parte da proba: 12:45h a 13:45h.\nLugar: Centro Integrado de Formación Profesional (CIFP) Someso,\nR/ Someso, nº6, A CORUÑA\nHorario e lugar de realización das probas de ESO na provincia de A Coruña:\n6 de setembro: presentación ás 9:15h.\nPrimeira parte da proba: 10:00h a 12:00h.\nSegunda parte da proba: 12:30h a 14:30h.\nás maio 11, 2018 Ningún comentario:\nEtiquetas: 17/18, Avisos, Convocatorias\nVimos de coñecer dúas noticias sobre a forza coa que veñen as novas xeracións de rapazas no eido deportivo. Ambas as dúas vinculadas ao noso instituto.\nUnha é actualmente alumna de 1ºESO-B e a quen xa nunha entrada anterior felicitamos (AQUÍ). Trátase de EDNA JUDITH FERNÁNDEZ BONILLA, que o pasado sábado proclamouse campioa galega de patinaxe na modalidade de "Solo Dance" 2018. E grazas a iso, foi elexida pola Federación Galega de Patinaxe para representarnos nesta modalidade no Campionato de España.\nOutro é unha ex-alumna do centro IRENE BLANCO, que aparece nun video de 'El País', como deportista de alto nivel na disciplina de halterofilia. Ligazón: AQUÍ.\nParabéns para ás dúas campioas!!!\nEtiquetas: 17/18, Abr-Xuñ18, Deporte, Ligazóns, Premios\nO alumnado de 4º ESO e Bacharelato realizaron durante o mes de abril Prácticas na Domus; nos seus laboratorios abertos\nAs prácticas son posibles grazas a colaboración dos Museos Científicos Coruñeses e a páxina de biomedicina Xplore Health relacionada con Irsicaixa\nEtiquetas: 17/18, Actividades, Ciencias, Ligazóns, Obradoiro


Colectivo Ecoloxista do Salnés: 02/2007\nACTIVIDADE SOBRE A REDE DE AVISTAMENTO DE CETÁCEOS\nA CEMMA (Coordinadora para o Estudio dos Mamíferos Mariños) coordina unha rede de observación de cetáceos en toda a costa galega que na nosa comarca está atendida polo Colectivo Ecoloxista do Salnés.\nO sábado 24de febreiro, o Colectivo Ecoloxista organiza unha charla na ermida da Lanzada na que un especialista nos explicará como está organizada a rede de voluntarios e os avances na investigación que, coas súas observacións,\nse van conseguindo.\nDespois da charla, faremos unha observación coa axuda de prismáticos e telescopios nun dos puntos establecidos.\nPodes participar, non é preciso ser especialista.\nRecorda, se tes prismáticos, tráeos.\nSábado, 24 de febreiro, ás 11:30 h. da mañá\nna ermida da Nosa Sra. da Lanzada\nACTIVIDADE ABERTA E GRATUÍTA • NON É PRECISO SER SOCIO\nLabels: actividades abertas, cemma, rede de observación\nposted by editor @ 6:45 PM 0 comments\nO próximo domingo 18 de febreiro vai ter lugar no Carballiño a IV Copa de España de Caza de raposo.\nMoitas asociacións ecoloxistas, ademais do movemento cívico Matar por matar Non estanse a mobilizar para intentar paralizar, de forma pacífica, a xornada de caza, así como evitar a súa realización no futuro.\nPara elo, dende as 6 de mañán e ata a 1 da tarde, persoas da organización agardarán diante do concello do Carballiño para coordinar aos grupos de xente que vaian chegando.\nAo redor das dúas da tarde mobilizaranse de novo contra o campionato no Carballiño.\nSe queres participar nos actos do próximo día 18 no Carballiño, podes apuntarte usando este cupón e entregándollo no Carballiño aos organizadores do Movemento Cívico.\nBaixo a miña responsabilidade acepto participar nas accións do día 18 de febreiro de 2007 para dificultar a caza de raposo de forma pacífica sin causar danos a persoas físicas, animais ou propiedades\nEstarei na porta do Concello de Carballiño ás horas (poñer hora entre as 06:00 e as 13:00) coa finalidade de incorporarme a algun operativo\nEn , a de febreiro de 2007\nPara máis información, consultar aos grupos organizadores: Matar por matar Non, Adega, Verdegaia, Amigos da Terra, Ridimoas, Coto do Frade.\nposted by rakel @ 9:42 PM 1 comments\nO CES forma parte, xunto con outros grupos ecoloxistas como Luita Verde de Cangas, da Rede Litoral Vivo. Na última xuntanza deste foro acordouse acudir á manifestación en Cangas para denunciar as irregularidades na construcción dun porto deportivo.\nPor iso invitamos a tódolos interesados a participar na manifestación convocada polo Foro Social de Cangas, que terá lugar o próximo sábado 17 ás 17,00 horas na Alameda Vella de Cangas.\nA continuación reproducimos a convocatoria que nos foi enviada coa petición de darlle a maior difusión posible:\nTras máis de 16 meses de resistencia pacífica á construcción\ndun porto deportivo no Salgueirón (Massó), un proxecto envolto nunha chea de ilegalidades, queremos amosar o noso rexeitamento ante unha ACTUACIÓN XUDICIAL DE DÚAS VELOCIDADES:\nRápida contra os ecoloxistas e os veciños e veciñas de Cangas acusados do delicto de coaccións para paralizar as obras do porto deportivo, incluíndo a ameaza dunha actuación policial contundente.\nDecenas de compañeir@s foron xa xulgados, outr@s agardan xuízos inminentes.\nLenta para todos os expedientes xudiciais e administrativos abertos contra os promotores do porto deportivo e contra a Autoridade Portuaria de Vigo.\n1 .- A demora de máis dun ano para resolver a petición de paralización cautelar das obras.\n2 .- A ralentización do expediente aberto pola Fiscalía de Medio Ambiente por indicios de delicto contra a ordenación do territorio, falsidade documental e prevaricación (entre outros).\n3 .- A falta de resposta de Costas á petición de apertura de expediente de deslinde que clarifique o rexistro como propiedade privada dunha finca de dominio público marítimo terrestre.\nSe queredes acudir compartindo coche por aquelo de viaxar de forma máis sostible, podedes chamar ao 607351501 e intentaremos organizalo.\nposted by rakel @ 8:19 PM 0 comments\nNo DÍA DOS HUMEDAIS o CES reivindica a aprobacion do P.O.R.N. do Complexo Intermareal Umia-O Grove\nO Colectivo Ecoloxista do Salnés reivindica, con motivo da celebración o 2 de febreiro do Día dos Humidais, a aprobación definitiva do PORN (Plan de Ordenación dos Recursos Naturais) do Complexo Intermareal Umia- O Grove.\nO Plan de Ordenación dos Recursos Naturais é un instrumento de planificación imprenscindible para determinar que actividades se poden realizar e cales non en calquera espazo protexido. A lei obriga a elaborar dito plan para calquera espazo protexido, e a administración autonómica leva máis dunha década afirmando que a súa elaboración e aprobación son inminentes.\nAínda que este espazo ten a figura de Humidal Protexido, a súa protección e conservación non poden ser realmente eficaces sen o dito Plan de Ordenación.\nProba delo é que en todo este tempo transcorrido, dito espazo leva sufrido gran cantidade de agresións de todo tipo: vertidos sólidos e líquidos, recheos, construccións ilegais e/ ou agresivas co entorno... …), e outros moitos ameazan con converterse en realidade (campos de golf, porto deportivo, calificación de solo urbanizable dentro do espazo protexido…).\nIsto demostra que o grao de protección actual non é suficiente para a súa conservación real e efectiva, e así se pon de manifesto nos dous estudos do estado do litoral de dito espazo que no CES elaboramos nos anos 1999 e 2005.\nO CES quere recordar que os humidais atópanse entre os ecosistemas máis produtivos, complexos e fráxiles do planeta, xogando un importante papel ecolóxico, económico e social. Así, cumpren funcións tan importantes como: reserva de biodiversidade, retención de sedimentos, filtración de tóxicos, suministro de auga, control de inundacións... Por elo se están tomando medidas tendentes á súa protección real a nivel internacional.\nNo noso caso, trátase dunha zona que ademáis de servir como área de descanso de case 200 aves migratorias, actúa como viveiro natural de inmumerables especies comerciais de moluscos, crustáceos e peixes, polo que sustenta gran parte das actividades pesqueiras e marisqueiras dunha ampla zona da Ría de Arousa.\nUnha vez máis, o CES reivindica por escrito á Consellería de Medio Ambiente que dita aprobación sexa por fin unha realidade no ano 2007.\nposted by rakel @ 9:46 PM 0 comments


Rosa Quintana presenta en Bruxelas "Galicia desde o mar", que defende a sostibilidade económica e ambiental | Noticias de Galicia | CRTVG\nPublicado o 11/12/2019 14:43\nAchégase unha semana definitiva para a pesca galega: o luns comezan en Bruxelas as negociacións para as cotas pesqueiras do ano que vén. A conselleira do Mar presentou en Bruxelas un vídeo para demostrar a importancia social e económica deste sector e evitar baixadas drásticas no número de capturas permitidas.\nEn Galicia unhas 50.000 persoas viven do mar. Detrás das cifras e das cotas pesqueiras das distintas especies están as vidas de familias completes.\nÉ unha das ideas que a Consellería do Mar quere que se entenda en Bruxelas para evitar as drásticas reducións nas cotas de pescada e xurelo que este ano propón a Comisión Europea.\nEses números debateranse a semana que vén na capital comunitaria. Por iso, este mércores Rosa Quintana presentou un vídeo que defende a importancia da sostibilidade económica e social, ademais da medioambiental.\nRosa Quintana, conselleira do Mar: "Nós o que lle pedimos á Comisión é que teñan en conta que o sector para o que están traballando nos necesita pero que debemos ir da man e debemos facer e adoptar as decisións dunha maneira consensuada co fin de que non se siga desguazando flota co fin de que esta flota siga sendo operativa, creo que máis esforzo xa non se lles pode pedir e que eles para desenvolver a súa actividade tamén necesitan unha estabilidade".\nAs reducións de cotas propostas pola Comisión, son dun 20% na pescada e dun 48% no xurelo, e terían un impacto duns 86 millóns de euros en Galicia e afectaría uns 3.600 tripulantes.\nAs súas voces servirán para dar forza ao traballo da Xunta na defensa dos intereses do sector pesqueiro.


Gondomar ofrece unha multiedición dos textos que forman parte do corpus, e que inclúe, ademais da reprodución facsimilar, unha transcrición paleográfica ou moi conservadora e unha edición interpretativa. Ademais, todos os textos están lematizados e conteñen anotación morfosintáctica. Deste xeito, o corpus textual así formado permite realizar diversas operacións de busca.\nO proceso de edición, lematización e anotación dos textos realizouse a través da plataforma TEITOK, que é a que proporciona tamén as ferramentas de busca e explotación do corpus.\nA seguir ofrécense as liñas xerais dos criterios seguidos para a transcrición, edición e anotación dos textos, así como unha descrición elemental das posibilidades de busca no corpus. Para unha presentación máis detallada dos criterios de transcrición e de edición remitimos á páxina de Publicacións, onde poden descargarse os manuais correspondentes. Unha versión máis detallada das posibilidades de busca pode verse na axuda da páxina correspondente.\nTranscrición, edición e anotación dos textos\nOs criterios de transcrición teñen por obxecto fornecer unha edición paleográfica do texto que o reproduza coa máxima fidelidade posible. Activando Transcrición como modo de visualización accédese a unha transliteración do texto, na que se respectan as grafías (salvo no caso de grafemas desusados, coma o ſ, que se resolve en s), a acentuación, a puntuación, a separación de palabras e as abreviaturas. Ademais, sinálanse as lagoas, riscaduras, emendas e dificultades de lectura apreciadas no texto orixinal, que se visualizan mediante o contraste de cor. Activando o modo de visualización Transcrición expandida desenvólvense as abreviaturas, debidamente marcadas tamén mediante contraste de cor. Os criterios de transcrición detallados poden verse no Manual de transcrición.\nActivando o modo de visualización Edición interpretativa accédese á versión que os editores consideran máis completa e máis achegada á vontade final do autor. Parte dunha edición crítica que se mostra sen o aparato explicativo e incorpora algúns elementos actualizadores, co obxectivo de facilitar a lectura e comprensión do texto aos lectores modernos.\nSen renunciar ao respecto básico ao teor do orixinal, na edición interpretativa intervense de forma fundamental en aspectos formais: elimínanse marcas de emendas, resólvense lecturas dubidosas, desenvólvense abreviaturas...; modernízase a separación de palabras, a acentuación, o uso de diacríticos, a puntuación, o emprego de maiúsculas...; unifícanse variantes grafemáticas. Todas as intervencións quedan debidamente marcadas polo contraste da cor e sempre se pode visualizar a forma orixinal. Os criterios de edición utilizados están recollidos no manual correspondente.\nNon se normaliza o léxico nin a morfoloxía e mantéñense as variantes diacrónicas e diatópicas. En todo caso, o usuario sempre pode comprobar cal é a forma estándar correspondente a cada palabra no despregable que se abre ao colocar o cursor sobre un lugar do texto.\nAnotación e lematización\nTodos os textos do corpus Gondomar están lematizados e conteñen anotación morfosintáctica. Para a anotación empregouse o sistema de etiquetas EAGLES. Polo demais, a lematización e anotación realizouse inicialmente mediante Freeling; nun segundo momento, os resultados da lematización e anotación automáticas foron revisados manualmente.\nGondomar permite facer buscas directas no corpus textual: por cadea grafemática, pola forma estándar moderna da palabra de discurso, pola etiqueta morfosintáctica, polo lema (forma de cita ou palabra base). O programa permite modular, en varios parámetros, a busca e a visualización dos resultados. Acompáñase un enlace para Axuda.\nNa mesma pestana ofrece un buscador de textos, con varios criterios de procura: ano, autor, título.


Mire cara atrás en rabia | Marbrerie\nMire cara atrás en rabia\nLei 1 Iniciar unha deprimente domingo pola tarde no pequeno ático de Jimmy e Alison nos Midlands ingleses. Jimmy e Cliff tratan de ler os xornais do domingo, ademais dun semanal radical, “Nove Price Pennies, pódese conseguir en calquera posición” como Jimmy di abruptamente, pedindo o precipicio. É unha referencia ao novo estadista, e no contexto do período habería evidente ante o público, automaticamente, as preferencias políticas da parella. Alison trata de facer a planificación da semana e só a metade escoita ao diálogo entre Cliff e Jimmy.\nDixemos que hai unha enorme diferenza social entre Jimmy e Alison. Ela é unha clase media militar, media, quizais preto da clase alta, mentres que Jimmy é, decididamente, clase obreira. Ten que loitar arduamente contra a desaprobación da súa familia. “A nai de Alison e eu puxeron unha ollada á vez, e desde entón a Idade de Chivalry morreu”, é unha das xoias lingüísticas do traballo. Tamén sabemos que os únicos ingresos familiares proveñen dunha publicación de venda de golosinas no mercado local: unha empresa que está con seguridade por debaixo da educación de Jimmy, por non dicir sobre a “posición social” de Alison.\ncomo acto 1 Progresos, Jimmy faise cada vez máis mordaz, movendo o seu desdén pola familia de Alison cara a si mesma, chamándolle “Pusilanime” e, en xeral, que o denigren contra o acantilado. É posible interpretar esta escena como Jimmy cre que é unha broma, pero a maioría dos actores prefiren interpretala coma se fose realmente censurándoo. Diatriba termina con algún xogo físico violento, que resulta na placa de planchar e Alison é queimado no brazo. Jimmy sae a tocar a trompeta fóra da escena.\nAlison e Cliff interpretan unha escena tenra, durante a cal confesa que se volveu embarazada accidentalmente e non se atreve a dicir a Jimmy. Cliff insta a dicirlle. Cando Jimmy regresa, Alison dille que a súa amiga a actriz Helena Charles chega a quedarse, e é totalmente evidente que Jimmy despreza a Helena aínda máis que Alison. Está totalmente furioso e o conflito é inevitable.\nACT 2 Inicia outra tarde domingo, con Helena e Alison preparando comida. Nunha escena en dous, Alison dá unha pista de por que decidiu elixir a Jimmy, a súa propia pequena rebelión contra a súa admiración polas campañas de Jimmy contra a ruína da bomba atómica, o carteiro inglés. Ela describe Jimmy contra Helena como un “señor de armadura brillante”. Helena di, firmemente: “Ten que loitar contra el.”\nJimmy entra e continúa a Diatriba. Se o seu material de acto 1 pode ser interpretado como unha broma, non hai dúbida sobre a brutalidade intencional dos seus ataques a Helena. Cando as mulleres puxeron os seus sombreiros e declaran que van á igrexa, o sentimento de traizón de Jimmy chega ao seu momento álgido. Cando sae para responder a unha chamada telefónica urxente, Helena anuncia que obrigou á materia. Enviou un telegrama aos pais de Alison que lles pediron que cheguen a “rescatalo”. Alison está sorprendido, pero acepta saír.\nDespois dun tribunal de escena, vemos o pai de Alison, o coronel Redfern, que chegou a buscala para devolverlle á casa familiar. A trama permite ao coronel un personaxe bastante amigable, aínda que totalmente ignorante do mundo moderno (como se admite a si mesmo). “Síntete ferido porque todo cambiou”, di Alison, “e Jimmy séntese ferido porque todo segue sendo exactamente o mesmo”.\nHelena chega a dicir adeus, finxindo saír moi pronto ela mesma. Alison sorpréndese cando Helena dille que permanecerá outro día, pero deixa, dando un acantilado unha nota para Jimmy. O acantilado á súa vez é entregado a Helena e follas, dicindo: “Espero que o faga sobre o nariz”. Case inmediatamente, entra a Jimmy of Soposedón. O seu desprezo en atopar unha nota de “despedida” faino volver contra Helena de novo, advertindo a ela que se queda lonxe del ata que sae. Helena dille que Alison espera que un bebé, e Jimmy admítese de mala gana que se sorprende. Con todo, a súa diatriba continúa. Nun principio, comezan os golpes físicos e, a medida que a cortina da Lei 2 cae, Jimmy e Helena se bican apaixonadamente.\nO acto final comeza como unha repetición deliberada da Lei 1, pero esta vez con Helena na placa de ferro que leva a camisa vermella que Jimmy estaba no primeiro acto. Pasaron os meses. Jimmy é evidentemente máis amigable con Helena que o que estaba con Alison no primeiro acto.En realidade, ría das súas bromas, e as tres entran nunha rutina de comedia de música que obviamente non é improvisada. Cliff anuncia que decidiu saír. Cando Jimmy deixa a sala para prepararse para a onte á noite fóra dos tres, abre a porta e atópase a Alison, cun mal aspecto. En lugar de preocuparse por ela, Jimmy di abruptamente sobre o seu ombreiro “chegou a verte un amigo” e corre bruscamente.\nDespois dunha pausa, Alison explica a Helena que perdeu o bebé. Un dos discursos máis crueis de Jimmy no primeiro acto primeiro expresa o desexo de que Alison concibiría a un neno e perdeuno. As dúas mulleres son reconciliadas, pero Helena entende que o que fixo é inmoral e decide, á súa vez, saír. Ela chama a Jimmy para escoitar a súa decisión e deixa a súa saída cun adeus sarcástico.\nO traballo termina cun final sorprendente, unha reconciliación moi sentimental entre Jimmy e Alison. Revive un antigo xogo que adoitaba xogar, finxindo ser osos e ardillas, e suponse que a partir de agora vivirán, se non felices, polo menos no estado de tregua na guerra da clase, a partir de entón.


O ILG afirma que non «orientou nin condicionou» as decisións da Academia\nO instituto emitiu un comunicado para respostar ás declaracións de Xosé Luis Axeitos\n28/02/2013 18:33 h\nO Instituto da Lingua Galega respostou hoxe ás verbas do Secretario da Real Academia Galega, Xosé Luis Axeitos, na entrevista publicada o día 25 por La Voz de Galicia. O Consello Científico do ILG, reunido este xoves, desmentiu «categoricamente as imputacións» formuladas por Axeitos e amosou a súa «vontade de seguir colaborando» coa RAG, na liña de actuación mantida durante os seus máis de corenta anos de existencia, trala dimisión do seu presidente, Xosé Luis Méndez Ferrín.\nA través dun comunicado, o ILG manifestou que «en ningún caso» os seus membros que forman parte da Academia participan «a título persoal. En ningún caso ?afirman? representan nin individual nin colectivamente» ao ILG.\nNoutro dos puntos do comunicado, O ILG lembra «a súa firme e argumentada oposición» ao decreto do plurilingüismo, respaldando a análise elaborada pola Academia e subliñando «a lealdade e compromiso» coa RAG. Remarca que «non promoveu ningún tipo de acción para orientar ou condicionar as decisións da RAG. O Instituto destaca tamén que a súa condición de organismo universitario lle impide acudir aos tribunais.\nO comunicado do ILG remata cun «chamamento a todas as institucións encargadas do estudo, defensa e promoción da lingua e da cultura galegas para colaboraren lealmente» ao servizo do país, «razón última da súa existencia».\nADN Santiago ciudad La Voz de Galicia RAG USC


casa » Últimas noticias » Noticias internacionais de última hora » Noticias de última hora de San Eustacio » San Eustaqui acolle turistas totalmente vacinados\nNoticias internacionais de última hora • Noticias de viaxes de última hora • Viaxes de negocios • Caribe • Novas do goberno • Noticias de saúde • Industria hospitalaria • Hoteis e Resorts • noticia • Reconstrución • Responsable • Noticias de última hora de San Eustacio • Turismo • Actualización do destino da viaxe • Novas de Viaxes • Noticias varias\nOs residentes non vacinados, os familiares, os traballadores ou as persoas que posúan unha casa en Statia e que estivesen antes nun país de alto risco ou nun país de alto risco tamén son benvidos, pero deben entrar en corentena durante un período de 10 días despois da entrada.\nOs turistas non vacinados aínda non poden visitar Statia.\nDebido ao enorme impacto de COVID-19 na economía de Statia, o goberno local non ten outra opción que abrir aínda máis a illa.\nActualizarase regularmente unha lista de países de alto risco, alto risco, baixo risco e moi baixo.\nA Entidade Pública St Eustatius lembra á comunidade que a partir do vindeiro luns 2 de agosto de 2021 será efectiva a terceira fase da folla de ruta. Isto significa que os visitantes completamente vacinados, incluídos os turistas, poden visitar Statia.\nOs visitantes de países de alto risco deben cumprir un rigoroso protocolo de 5 días á súa chegada que inclúe levar unha máscara facial, manter a distancia social e non asistir a grandes eventos organizados. Os visitantes vacinados de países de alto risco son benvidos, pero deben entrar en corentena (central) durante un período de 5 días despois da entrada. Os visitantes totalmente vacinados de países de baixo risco non teñen que cumprir determinadas medidas e non teñen que entrar en corentena.\nOs residentes non vacinados, os familiares, os traballadores ou as persoas que posúan unha casa en Statia e que estivesen antes nun país de alto risco ou nun país de alto risco tamén son benvidos, pero deben entrar en corentena durante un período de 10 días despois da entrada. Os turistas non vacinados aínda non poden visitar Statia.\nA apertura posterior significa que hai un maior risco, xa que máis visitantes de países (moi) de alto risco poden entrar en Statia e poden levar o virus á illa.\nAdemais, a variante Delta de COVID-19 aumenta o nivel de risco xa que esta variante é máis contaxiosa. Non obstante, debido ao enorme impacto de COVID-19 na economía de Statia e ao feito de que xa non se proporcionarán paquetes de apoio social do goberno holandés, o goberno local non ten outra opción que abrir aínda máis a illa.\nSt. Kitts e Nevis: sen limitacións no número de pasaxeiros de cruceiros\nNovo fito da aviación da India: dunha viaxe de 12 horas a 60 minutos


Que ver e facer en Vilanova de Arousa? - Mar de Santiago\nQue ver e facer en Vilanova\nA estación marítima Mar de Santiago é o inicio do noso particular Camiño á Orixe, pois deste lugar parten os barcos que percorren a ruta marítimo fluvial ata Pontecesures.\nAtópase unida ao Porto de Vilanova de Arousa por unha cómoda pasarela peonil que fai moi sinxelo achegarse ao areal tanto andando como en bicicleta.\nNa Praza do Castro, moi preto do porto Mar de Santiago, atópase o Monumento a Ramón María del Valle-Inclán, un dos autores clave da literatura de todo o século XX e veciño máis ilustre da localidade mariñeira de Vilanova de Arousa.\nCoñecida tamén como “Casa do Cuadrante”. O escritor nace nesta casa o 28 de outubro de 1866 e pasa nela os seus primeiros anos.\nCasa Museo dos Irmáns Camba\nOs Camba destacaron no mundo das letras e o periodismo e na súa casa consérvanse primeiras edicións das súas obras, folletos, xornais, manuscritos e fotografías ademais dos obxectos cotidáns que eles utilizaron.\nActualmente, boa parte da economía do municipio segue vinculada á pesca e ao marisqueo, moi especialmente á cría do mexillón que se realiza nos centenares de bateas que se poden ver ao longo de toda a costa.\nUnha escaleira exterior permite acceder á parte alta, desde a que se divisa a ría de Arousa e parte da comarca do Salnés.\nSituado nun pequeno montículo boscoso, a uns 290 metros sobre o nivel do mar, é un punto moi frecuentado por sendeiristas.\nA torre é o único resto que permanece en pé do antigo mosteiro beneditino de San Cibrao de Cálogo, fundado por San Frutuoso no s. VII.\nDesde 1994, e durante a segunda fin de semana de agosto, tanto veciños de Vilanova coma miles de visitantes e turistas reúnense para gozar dos seus produtos estrela, o mexillón e o berberecho, que son servidos de múltiples maneiras e elaboracións.


Fuxan os Ventos | Series e programas da TVG | CRTVG\n17/11/2009 22:05 h\nFuxan os Ventos é un dos grupos con máis repercusión na historia da música galega que se enmarca no eido da canción protesta dos últimos anos da dictadura Franquista e os primeiros da democracia.\nCon 8 discos e centos de actuacións por todo Galicia, por España e ata por Europa, Fuxan os Ventos fixo que moitas das súas cancións como a Sementeira, a Carolina ou O Carro, formaran parte do ouvido musical galego dende hai xa máis de trinta anos.\nOs rapaces de Fuxan, comezaron en Lugo con apenas 16 anos cantando no coro dunha igrexa, pero rápido gañaron os primeiros festivais aos que se presentaron, e a principios dos 80, chegaron a ser número un de venda en discos na Philips a nivel de toda España. Iso non os fixo renunciar aos seus principios e rexeitaron de pleno cantar en castelán, co que renunciaron a moitos beneficios por royalties coa discográfica.\nO éxito de Fuxan os Ventos foi o berro dunha Galicia que acababa de entrar na democracia e que reclamaba autonomía e identidade. Incluso nos momentos de máis éxito, tanto lles deu participar en recitais por Europa, como cantar nunha aldea enriba do remolque dun tractor. O seu selo sempre foi o da humildade, o orgullo e a paixón por unha terra e unha lingua á que nunca renunciaron, algo polo que a historia de Galicia, sempre lles estará agradecida.\nNo ano 89, Fuxan os Ventos, decidiu parar co ritmo vertixinoso de actuacións e concertos, pero no 2008 organizaron un concerto no Auditorio de Galicia en Santiago de Compostela, no que gravaron o seu último disco ata o momento, Terra de Soños.\nDespois de preto de corenta anos de historia e case vinte sen actuar en directo, Fuxan os Ventos volvían aos escenarios, e tanto tempo despois, falar con eles é falar cos corazóns de milleiros de galegos que cantaron as súas cancións e viviron intensamente a súa música.


Date My Pet » Online dating é unha boa opción para vostede?\núltima actualización: mar. 30 2020 | 3 min ler\nMozo en liña tornouse rapidamente a elección número un para os solteiros para atender persoas ata a data. A industria de mozo en liña está a medrar continuamente en popularidade e por unha boa razón. Se está enriba do muro sobre a posibilidade de probar o mozo como unha forma de atopar novela en liña, Considero estas cinco razóns positivas por que usar un servizo de encontros en liña pode ser unha boa opción para vostede.\n1. Maior posibilidade de elección\nA única que emprega un servizo de encontros en liña ten unha mellor opción de partidas posibles do que un único usando métodos de datación máis tradicionais, como o bar ou café tenda local. Co mozo en liña que están autorizados a navegar a través de varios perfís que buscan aquela persoa especial. Cando cabeza para o café da esquina só ten unha oportunidade de atopar un puñado de persoas solteiras, e, por veces, nunca atopei ninguén en todo. Co mozo en liña ten aumentado significativamente as súas posibilidades de atopar alguén interesante.\nMoitos servizos de mozo en liña permiten que busca mediante perfilería con base en certas frases clave ou por medio dun proceso de filtrado. Por só mirando a través de perfís que teñen a palabra “Cristián” ou “fan de deportes” neles, ten unha oportunidade maior en atopar alguén que comparta os seus puntos de vista e intereses e eliminados aqueles que non. Cando atopa un home ou unha muller nun bar, non ten ningunha forma de dicir logo de cara, se son cristiáns ou ateos, O fan de un cargador de San Diego ou se eles pensan que o fútbol é un deporte violento. Usando funcións de procura e filtrado en servizos de mozo en liña para identificar perfís de partidos posibles, pode eliminar o tempo gastado mirando a través de perfís de persoas que non comparten os seus intereses.\n3. Información persoal pode permanecer privada\nA gran cousa sobre o mozo en liña é o seu anonimato. Cando se inicia o contacto con alguén que foron atraídos para en liña, non ten que dar ningunha informationÖnot persoal ata o seu enderezo de correo electrónico. Pode levar algún tempo para realmente coñecer unha persoa antes de dar información persoal, como o seu número de teléfono, ao contrario doutras formas de coñecer xente. Se coñecer a alguén nun punto de singles, vostede está obrigado a dar o seu número de teléfono, a fin de manter-se en contacto, mesmo que acaba de coñecer a persoa e non sei o suficiente sobre el ou ela para saber se eles teñen boas intencións.\n4. Medos e Constrangimento poden ser reducidos\nSe decide poñerse en contacto con alguén aínda correo electrónico que pode tomar o tempo para realmente planificar o que quere dicir a esa persoa co mozo en liña. Se ve alguén do outro lado da sala e tentar abordalo-los, por veces, os nervios e constrangimento pode obter o mellor de ti. Pode ter planificado o que ía dicir, pero cando se achega de todo queda perturbado que sae da súa boca. Co mozo en liña pode sentar e pensar sobre o seu correo electrónico, lelo máis algunhas veces, e envialo sabendo que expresa-se para o mellor da súa capacidade. O desajustamento social que poden vir con achegarse de alguén en tempo real en persoa é practicamente eliminado.\n5. É un One on One Experience\nNun bar, club, cafetería, ou outros singles tradicionais lugar de reunión, é case imposible facer unha conexión persoal con alguén que che interesa. Hai competencia activa para a atención neses encontros sociais e unha en unha interacción pode ser moi difícil pasar por aquí. Co mozo en liña é dereito persoal desde o principio. Vostede comunicar un a un nunha conversa privada con correo electrónico da persoa que che interesa e que é capaz de formar unha conexión persoal pronto de cara, ao contrario de competir nunha sala chea de outros homes solteiros e galóns con todo para o mesmo obxectivo.\nPara os solteiros fartos coa escena tradicional mozo, e buscando un cambio, mozo en liña pode ser o camiño a percorrer. Pode coñecer máis persoas con intereses semellantes sen compartir información persoal e, Despois de atopar o perfil perfecto, pode formar unha conexión persoal inmediato. É certamente paga a pena probar.


BIBLIOTECA XOÁN FARIAS A biblioteca do CEIP de PAZOS: Unha pegada con estrela e nome propio.\nUnha pegada con estrela e nome propio.\nRecordades alá polo mes de marzo, mes da muller, todo o que aprendimos sobre as pegadas que deixaron 64 mulleres galegas? Lembrades aquel xogo no que tiñamos que escanear os códigos QR para averiguar onde xeolocalizalas? Como esquecerse, verdade?\nVale, pois se andas algo despistado podes premer aquí para ver cómo foi.\nO caso é que puxémonos a investigar por todas partes para decidir que mulleres escoller para levar a cabo o xogo, e ao principio parecía case misión imposible atopar 64 mulleres que ademáis foran galegas... Tantos anos invisibilizándoas, que de primeiras custa un pouco encontrar esos referentes en feminino, e ademáis, galegas... Mais cando comezas a investigar un pouco, da para facer un xogo novo con outras tantas!!!\nÉ que as mulleres xogaron un papel fundamental ao longo da historia, tan importante como os homes, claro que si!\nNesta selección de mulleres aparecen referentes clásicos, coma Rosalía de Castro, Emilia Pardo Bazán, Concepción Arenal, Sofía Casanova, ... e outras máis contemporáneas, como Ángeles Alvariño, Maruja Mallo, María Mariño, ... e incluso actualísimas como Guadi Galego, Margarita Ledo-Andión, Yolanda Díaz... e ata deportistas da talla de Vero Boquete, Belén Toimil ou Chus Lago...\nE mirade como son as cousas que tanto buscamos, tanto buscamos que esquecímonos de mirar a quen tiñamos ao lado.\nAsí que a ela adicámoslle a pegada número 65. Seguro que así, disculparanos.\nE agora estarédevos preguntando para quen é esta estrela, verdade?\nPois vémola todos os días e non a valoramos!\nque ademáis de ser a profe dos Tritóns do cole de Pazos, foi xogadora profesional de FutSal Femenino na primeira división deste deporte, durante 10 anos co CS Burela FS.\nPreme na foto se queres saber máis.\nPor moitas máis coma ti!\nEtiquetas: Deporte, En Feminino, Fútbol feminino, Mulleres, Visibilizar ás mulleres


Vieiros: Galiza Hoxe - Lembranzas dun seminarista: a "purificadora catarse" de Xabier Docampo\nLembranzas dun seminarista: a "purificadora catarse" de Xabier Docampo\nO escritor chairego publica na súa bitácora persoal unha serie de relatos sobre a súa infancia. "A memoria do sufrimento axuda a esconxuralo", conta.\nRedacción - 12:50 26/05/2010\nTags: blogomillo Xabier Docampo\n"Eu estiven no seminario diocesano de Lugo dous cursos (de1956 a 1958). Propóñome, coma nunha purificadora catarse, contar aquí algúns dos meus recordos daquel tempo en cinco post sucesivos dos que este é o primeiro e seguirei cada dous ou tres días. Durante máis de cincuenta anos permaneceron esas lembranzas ocultas agás para os meus íntimos, mais optei polo oficio da escritura e esta impídelle ao escritor a ocultación ou o disimulo, permítenos a fantasía, pero a cambio esíxenos a totalidade da vida, a memoria do escritor non pode ser outra cousa que a longa memoria de todos os individuos".\n"Era daquela eu un neno traste, pero só un neno de dez anos cheo dunha inocencia que teimaban en romper. Recibín golpes e insultos sen conta. Vivín aquel tempo aterrorizado, encadeado a unha continua sensación de medo".\n"O sistema era tan obscenamente inxusto que non se me puido borrar nunca da memoria que a carón de onde eu comía un día fabas e outro garavanzos, coma nunha condena interminábel, un compañeiro estivese a comer un prato de patacas con ovos fritidos porque 'pagaba extraordinario' ou almorzando unha cunca de leite onde eu bebía cascarilla feita en auga".\n"Cando os meus pais me deron a oportunidade de non regresar ao seminario no curso 1958/59, foi o día máis feliz da miña vida".\nRecomendámoslles o relato persoal de Xabier Docampo na súa bitácora: XabierDocampo.net.


36 de 33\nCando don Antonio era profesor no Instituto da Estrada (1933-1936), dende o casco urbano ata a torre había máis dun quilómetro, que actualmente é moito menos tendo en conta o que medrou a vila.\nTrátase dunha torre medieval do século XII, cadrada e de dez metros de altura, a carón da que se construíu no século XVII un pazo de planta baixa, pero dende hai moitos anos ambas as dúas construcións están en ruínas.\nDurante a súa curta estadía, don Antonio visitou varias veces a torre, xa daquela abandonada, coa ilusión de que algún día a adquirise o Concello ou outra institución para convertela no Museo de Tabeirós ou da Estrada. Os primeiros obxectos con que contaría ían ser os achados das catas que facía co alumnado nos castros da contorna.\nFai anos, non moitos anos, a Torre de Guimarei quedaba arredada do pobo… Non sei se a torre poderá ser restaurada non pra establecer a vixilancia da custodia da vila pero si pra un noble servicio que podía prestar. Hai algunha torre transformada en parador, outras en museo co que eu soñei un día dándolle como primeiros ouxetos canto atoparamos nos castros onde fixeramos pequenas catas. Aquelo foi un soño e a torre era lugar de unha granxa que un día visitamos o profesor Mosquera Caramelo e mais eu con un grupo de alumnos. Bueno os soños non son máis que iso, soños; pero quen sabe se outro día alguén soña ó redor da Torre de Guimarei.\n(“Un recordo de aquela Estrada”, Faro de Vigo, 24 de xuño de 1992).\nO castro foi unha verba máxica para os alumnos que fixeron con nós visita e cavamos duro e tendido. En algún o dono non nos deixou cavar e outro propietario por haber cavado bastante na leira o dono aproveitou o traballo en renovar a leira; percorremos un e outro e fixemos o catálogo completo dos castros da comarca; polo camiño de Codeseda chegamos ós castros dos lindeiros; conseguira xuntar un pequeno museo e coa guerra perdeuse todo…\n(“Na visión do castro”, Faro de Vigo, xuño de 1998).


IGUALDADE A RAJATABLA por Miguel Lorente Acosta, médico-forense. - Valedor do PoboValedor do Pobo\nIGUALDADE A RAJATABLA por Miguel Lorente Acosta, médico-forense.\n21 Abril, 2020 falamos de feminismo\nSorprende o gran número de persoas que cada vez que falan de Igualdade e se refiren ás mulleres, terminen a frase cun “…e aos homes tamén”. Así, por exemplo, se se fala de que hai que desenvolver medidas para garantir os dereitos das mulleres, de inmediato din, “…bo, e os dos homes tamén”. Se comentan que se debe garantir o acceso das mulleres a postos de responsabilidade na toma de decisións, continúan con “…e o dos homes tamén, claro”. Se o tema é a violencia e exponse a adopción de medidas para responder ante a violencia de xénero que sofren as mulleres, conclúen con “…e contra a que sofren os homes tamén, por suposto”.\nE sorprende esa equiparación das medidas dirixidas a resolver as situacións que sofren as mulleres cos homes, porque moitos dos problemas das mulleres están ocasionados polas referencias estruturais dunha cultura androcéntrica levantada sobre o masculino, e formada polos elementos que os homes consideraron convenientes para toda a sociedade. En ningún momento da historia, cando os homes decidían estudar, traballar, dirixir, mandar… ninguén dixo nunca “…e as mulleres tamén”. Todo o contrario, adoptáronse medidas e promulgáronse leis para impedilo.\nA desigualdade actual ten un compoñente esencial e outro material. É esencial en canto á súa orixe, esa decisión masculina sobre o que é bo, conveniente e necesario para toda a sociedade; e é material en canto ao resultado práctico que levou a considerar aos homes máis capaces e responsables e, por tanto, a que sexan eles quen conte con espazos e circunstancias que se traducen en privilexios e vantaxes á conta da limitación de dereitos e oportunidades para as mulleres.\nÉ a construción cultural que se reflicte de forma gráfica nas palabras do eurodeputado polaco Janusz Korwin Mikke, cando desde a tribuna do Europarlamento pedía que se regulase para que as mulleres cobrasen menos porque son “máis débiles e menos intelixentes”.\nEsa normalidade cultural que vincula a capacidade e a distribución de roles, funcións, tempos e espazos á condición de ser home e de ser muller, é a que se traduce en desigualdade, discriminación e violencia baixo as xustificacións e argumentos que dá a sociedade para que, mesmo, as mulleres cheguen a dicir o de “o meu marido pégame o normal”.\nUnha situación que leva a que unha parte importante da sociedade non entenda, ou non queira entender, que as políticas e as medidas de igualdade o primeiro que teñen que facer é corrixir a inxustiza histórica da desigualdade, e que, en consecuencia, deben ir dirixidas a quen está nesa situación de desigualdade, que son as mulleres, non os homes. Por tanto, as accións e iniciativas téñense que aplicar sobre quen necesita corrixir os factores estruturais que as sitúan nesas circunstancias, non a quen non se ven afectados polos devanditos elementos.\nA ninguén se lle ocorrería dicir cando se adoptan medidas para solucionar o racismo e a situación das persoas discriminadas por pertencer a outros grupos étnicos, “…e para os brancos tamén”; ou que se se dirixen contra a xenofobia e para axudar a persoas estranxeiras, concluír cun “…e para os españois tamén”; ou que se se adoptan axudas para as persoas en paro argumentar “…e para as que están a traballar tamén”.\nTodo iso reflicte como a desigualdade é invisible e, o que resulta máis preocupante, descoñecida e incomprendida para unha gran parte da sociedade. E se non se coñece e non se sabe que é, que a orixina e que a mantén, dificilmente poderá ser resolta na súa esencia, nesa estrutura cultural que define a normalidade e dá razóns e argumentos para xustificala e explicar as consecuencias que aparecen dentro dela, ben como algo habitual e sen importancia (por exemplo, dicir “o meu marido pégame o normal” ante a violencia de xénero cando non é moi intensa), ou ben como algo excepcional (por exemplo, chegar a pensar que os asasinos por violencia de xénero actúan baixo a influencia do alcol, as drogas ou os trastornos mentais).\nQuen cre que levar a Igualdade “a machada” é a solución e a “igualdade de verdade”, demostran o seu descoñecemento e o seu interese, por acción ou omisión, para que todo continúe igual, é dicir, coa desigualdade do machismo que premia aos homes e discrimina ás mulleres.


Novo regulamento para a asignación de cátedras ás áreas de coñecemento - - USC\nNovo regulamento para a asignación de cátedras ás áreas de coñecemento\nActualizada: 11-07-2018 12:56\nO Consello de Goberno da Universidade de Santiago aprobou este martes un novo regulamento para a asignación de cátedras ás áreas de coñecemento pola quenda de promoción interna. Este e outros acordos tomados onte explicounos en rolda de prensa o reitor Antonio López, que estivo acompañado polo vicerreitor de Profesorado, Ernesto González, a vicerreitora de Titulacións, Victoria Otero, e a secretaria xeral, Dulce García.\nCoa aprobación desta normativa, o novo equipo de goberno universitario fai así efectivo un dos seus compromisos electorais, como era o de impulsar, con carácter xeral, a promoción académica dos membros do persoal docente e investigador, e en particular o dos acreditados aos diversos corpos docentes.\nO regulamento deseña un procedemento de asignación baseado en novos criterios “claros, obxectivos, transparentes e estables” cos que se pretende garantir, por unha banda, que o profesorado acreditado teña unha oportunidade para promocionar e, por outra, “ofrecerlle a este persoal unha expectativa razoable acerca do momento en que a Universidade lle vai proporcionar esta oportunidade”, asegurou López.\nA convocatoria, que recollerá as 15 cátedras xa previstas na OPE correspondente a este ano, porase en marcha inmediatamente co fin de que poida estar resolta contra finais de ano. En calquera caso, matizou o reitor, “é intención do equipo reitoral presentar un plan plurianual que permita dar saída ao importante contixente de persoal acreditado con que conta a institución, arredor de 150 persoas”.


Baixar MuseScore 2.1 Standard e Portable galego – Vessoft\nMuseScore – un programa para a notación musical e edición dunha partitura. As principais características do MuseScore incluír o número ilimitado de liñas de folla, personalización do estilo de texto e folla de música, traballar co tacto, o cambio de intervalos etc. En MuseScore o sistema de template se realiza e que lle permite gardar e cargar diferentes estilos de elementos musicais. O software permite ocultar ou mostrar a paleta, mixer, teclado de piano e sintetizador na barra de ferramentas. Tamén MuseScore permite que introduce as notas do teclado de ordenador ou teclado MIDI externo.\nMoitas liñas de folla\nO editor de texto incorporado\nConfigura o panel de control\nTraballar co teclado MIDI\nSoporta os atallos de teclado\nO editor de audio simple para traballar cos ficheiros MP3. O software inclúe ferramentas para comprimir pistas de audio sen perda de calidade.\nPortuguês, Español, Català, Українська...\nA ferramenta profesional para crear e mesturar arquivos de audio. O software suxire as amplas oportunidades para os DJs e músicos experimentados.\nO software para editar as etiquetas de diferentes formatos de audio. Ademais, o software permite cambiar a información nos arquivos orixinais.\nO software para traballar con instrumentos de teclado, vento e cordas. O software utiliza a tecnoloxía do son máis realista de instrumentos.\nO Dj-estudo para crear mesturas e composicións musicais cunha ampla gama de ferramentas. O software asegura a calidade de reprodución de son de diferentes formatos de audio.\nGlary Utilities 5.88 Standard e Pro\nO conxunto de ferramentas para limpar e optimizar o sistema operativo. O software permite xestionar o sistema e retire os ficheiros innecesarios.


Caride critica o veto do PP a limitar a colaboración público-privada na Xunta - PSdeG-PSOE\nInicio Parlamento de Galicia Caride critica o veto do PP a limitar a colaboración público-privada na Xunta\n14.06.2011 32641281A María José Caride 0\nA portavoz de Facenda e Orzamentos do Grupo Socialista, María José Caride, criticou no pleno o “veto do PP” a limitar a colaboración público – privada na Xunta. Así o dixo no debate da Lei de Disciplina Orzamentaria que os socialistas apoiaron a pesares disto “por responsabilidade” e porque supón un “antídoto” contra o crecemento galopante da débeda provocado pola Xunta.\nCaride lamentou o rexeitamento do PP ás emendas socialistas para limitar a colaboración público – privada que, dixo, “deixan as mans libres para o gasto extraorzamentario” por parte da Xunta. Dixo que este mecanismo hipoteca os orzamentos de Galicia durante seis lexislaturas para financiar o Hospital de Vigo e os novos centros de saúde, deixándoos ademais en mans privadas.\nExplicou que con este modelo a Xunta limita a calidade dos servizos públicos e obriga a pagar catro veces mais do seu custe real a través dunha decisión tomada de xeito unilateral “sen consultar, sen aprobar polo Parlamento e sen informar á Cámara”. Tamén criticou que o PP rexeitara hoxe as emendas socialistas para a creación dunha Oficina de Control Orzamentario no Parlamento que fora proposta no seu día polo propio PP.\nA responsable socialista explicou que os socialistas votaron a favor desta Lei, malia as negativas do PP a estas emendas, por “responsabilidade” e porque constitúe “un antídoto do PP contra vostedes mesmos”. Salientou que esta norma establece un teito de gasto logo de que Feijóo provocara “o maior crecemento da débeda pública en 20 anos” e logo de mudar a tendencia á diminución consolidada na pasada lexislatura.\nDixo que “o problema non é só o incremento do endebedamento, senón que non sabemos para qué nos hipotecamos, xa que a pesares disto descende a licitación de obra pública e o investimento en I+D e manteñen anulada a política industrial”. Presentou os datos de\nAdvertiu que nos últimos dous anos o PP “está xerando unha contía perigosa de endebedamento público” e presentou os datos polos que entre 2009 e 2011 a débeda pública incrementouse un 57 por cento, pasando de 3.900 a 6.162 millóns de euros, e a débeda respecto do PIB “pasou de 7 a 11,2 por cento”. Ironizou sobre si estes datos corresponden ao “nivel prudente e evolución estable da débeda” que determina a Lei.\nCaride amosouse de acordo co “95 por cento da Lei que supón unha transposición do Real Decreto de Estabilidade Orzamentaria”, pero explicou que o texto presentado pola Xunta supón tamén unha “cortiña de fume” por canto só será aplicable cando a economía galega medre mais do 2,5 por cento “o que non vai ocorrer nesta lexislatura”. Dixo que “excepto o teito de gasto, todo o demais ten un efecto inocuo”.\nLogo do debate, Caride amosou a súa “sorpresa” polo feito de que a conselleira de Facenda renunciara a intervir diante da Cámara autonómica a pesares de que de acordo co PP se tratara coa Lei mais importante da lexislatura, a pesares do cal o mesmo presidente da Xunta non estivo presente.\nO texto aprobado hoxe incorporou seis emendas socialistas, catro delas transaccionadas, que determinan que o proxecto de orzamentos da Xunta incorpore un anexo cos compromisos de pago a través da colaboración público – privada xa contraídos e aqueles que se viñan executando dentro do orzamento.\nEstas emendas tamén incorporan que a Xunta presente no Parlamento o informe de conxuntura económica que determina o teito de gasto, redefine o principio de plurianualidade e incorpora o criterio da eficiencia no límite de gasto público.\nA responsable socialista esixiu ao presidente da Xunta que explique “cánto dese suposto burato de 15.000 millóns de euros na sanidade pública que ven de denunciar correspóndelle a Galicia. Criticou así o “ruído” provocado polo PP para “poñer en dúbida a credibilidade das finanzas autonómicas” denunciando “supostas contas non claras, facturas non rexistradas e mesmo destruídas”.\nDixo que “demostra que hai partidos aos que todo lles vale con tal de conseguir un obxectivo electoral” e recordoulle á propia conselleira de Facenda a situación atopada en 2005, cando era interventora xeral da Xunta de Galicia e certificou un burato de mais de 400 millóns de euros na sanidade pública galega provocado pola xestión de Fraga anterior a 2004.\nLembrou que a Xunta tiña que pagar daquela 10 millóns de euros anuais só en intereses de demora, mentres as fundacións sanitarias estaban “en quebra” e houbo que investir 23 millóns de euros para o saneamento dun modelo que “gustáballe moito a Feijóo, que defendía unha suposta maior eficiencia do gasto público tal e como fai hoxe co financiamento público – privado.\nArtigo anterior\tGarcía expresa o “máis absoluto rexeitamento” ao ataque que sufriu a sede do PPdeG de Ordes Artigo seguinte\tFidalgo afirma que a decisión do Bispado de Ourense atenta contra os dereitos constitucionais


Inauguran o Proxecto Libertas no marco do Congreso do Pen, en Ourense\nInicio/Ourense/Inauguran o Proxecto Libertas no marco do Congreso do Pen, en Ourense\nÉ unha exposición fotográfica promovida polo Centro Pen Galicia que busca potenciar a defensa da liberdade de expresión\nUn momento da inauguración da mostra fotográfica.\nO Congreso Internacional do Pen, que estos días acolle a cidade de Ourense, serve como marco para a presentación do Proxecto Libertas, unha exposición inaugurada esta mañá no Centro Cultural Marcos Valcárcel. Está promovida polo Centro Pen Galicia e nace coa vocación de potenciar a defensa da liberdade da expresión. No acto da presentación estivo o organizador do congreso, Xabier Castro, o coordinador técnico da mostra, Olegario Sampedro, a presidenta do Pen internacional, Jennifer Clement, e a presidenta da Fundación García Lorca, Laura García Lorca.\nA mostra expón unha serie de fotografías pertencentes a sete autores diferentes que buscan dar visibilidade a historia daqueles escritores que viron vulnerados os seus dereitos fundamentais de expresión como consecuencia da redación ou publicación das súas obras. A idea é concienciar á poboación xuvenil.\ncongreso pen internacional cultura exposición expresión fotografía liberdade liberdade expresión literatura Ourense pen galicia proxecto libertas


Axudas de 30 millóns de euros por suspensión ou redución da actividade pesqueira – O Barbanza\nAxudas de 30 millóns de euros por suspensión ou redución da actividade pesqueira\nA Delegación do Goberno informa da convocatoria de axudas por 30 millóns de euros por suspensión ou redución da actividade pesqueira. Trátase dunha liña de axudas do Executivo central publicada no BOE de hoxe, polo que mañá abre o prazo de solicitude, que durará quince días.\nO obxectivo do Goberno é “facer chegar de forma urxente liquidez” ao\nsector pesqueiro. Por eso, esta liña de axudas conta con “prazos acurtados ao máximo para asegurar a plena eficacia e efictividade da medida” e unha dotación de 30 millóns de euros.\nPoden optar a estas axudas tanto persoas armadoras de buques\npesqueiros coma persoas pescadoras que traballaran a bordo dun buque\npesqueiro español afectado pola paralización. A condición é que houbera unha redución ou suspensión da actividade pesqueira de a lo\nmenos dez días consecutivos entre o 16 de marzo e o 31 de maio.\nAsí está regulado no Real Decreto 703/2020, de 28 de xullo, que antecede á publicación de hoxe. Este texto explica que a liña de axudas está cofinanciada pola Federación Española de Municipios e Provincias (FEMP) e aborda as contías máximas.\nNo caso das persoas armadoras, esta está determinada por unha serie de\nbaremos obxectivos. Para as persoas dedicadas á pesca, a contía máxima\né de 50 euros por cada día de parada, tendo en conta os días laborables dende o 16 de marzo.


Tras as portas do rostro por Verónica Martínez Delgado - A Sega\nHome / as galegas nas letras / celebramos / recensión / recoñecemento / V Día das Galegas nas Letras / Tras as portas do rostro por Verónica Martínez Delgado\nTras as portas do rostro por Verónica Martínez Delgado\nsegadoras 09:19:00 as galegas nas letras, celebramos, recensión, recoñecemento, V Día das Galegas nas Letras\nFragmento da portada do libro\nTras as portas do rostro é o primeiro conxunto de poemas, xa que non foron concebidos de xeito unitario, de Marica Campo; unha escolma de corenta e dous poemas escritos durante vinte anos, desde 1971 ata 1990 que ven a luz en agosto de 1992. Conta cun prólogo de Pilar Pallarés e de Manuel María, que axudaron a darlle visibilidade á producción poética da escritora. Comenta o prologuista canto admira e goza da lectura de poemas desta poeta, e doutras autoras coetáneas ás que cita, facendo fincapé no valor da poesía escrita por mulleres e, moi especialmente, á de Marica Campo. Pilar Pallarés resalta a aconfesionalidade da obra, en como foxe da autobiografía para mostrar o colectivo, o “cerne do drama humano”.\nO título vén reflectido na primeira cita do libro dun poema da escritora Alejandra Pizarnik: “... pero pecha as portas do teu rostro/para que non digan despois/ que aquela muller namorada fuches ti”1. Nesta obra recolle a máis autoras e autores, ademais de artistas, aos que homenaxea coa súa escrita, onde conformar un nós poético no que pon en valor as diferentes voces e manifestacións artísticas coas que identifica o seu propio eu artístico e voz poética.\nO libro recolle poemas de diferente temática, ton, lonxitude e forma, ben orixinal nalgúns dos deles, aínda que todos cun fío condutor: o telúrico, a oda á nai terra, ás raíces, ás orixes, ao ser cando se posúe un lugar. De aí que o poemario comece co texto Apoteose da hebra, un canto ao mundo rural, ao Val de Mao, no Incio, matria da autora. Este universo telúrico compartirao anos despois coa escritora Olga Novo, no seu libro Cráter, moi próxima tamén xeograficamente, de Vilarmao na Póboa do Brollón. Aparecen outros temas ao longo do libro como son a existencia, o paso do tempo, a morte, o amor sempre nun continuo diálogo coa lectora e con ela propia como autora. O eu feminino que percorre toda a obra, diríxese a un interlocutor masculino nos poemas de temática amatoria, que nos lembra ás cantigas de amigo, no seu tratamento, mais o eu poético non agarda impasible, nin resignada, senón farta e cansa da espera.\n¿Non vés acenderme a luz\npara que escriba?\nXa estou farta de agardar.\nEstá a mesa fría.\nCheira a humidade\ne a mobles vellos.\nVoaron os papeis\ne non sei se é que a pluma verte tinta\nou se me sangran os dedos\nde estreitar a túa ausencia.\nNon se conforma co status quo das cousas: quixen saber o nome das cousas/ porque non aceptei os nomes/ que os outros lles daban./ E aventurei mil palabras (...).\nE finaliza a escolma, a autora, pechando o percorrido a través das diferentes temáticas cun soneto no que a voz poética desexa trascender á morte.\nMarica Campo,Tras as portas do Rostro, Baía Edicións, 1992\n1Tradución de Verónica Martínez\nTras as portas do rostro por Verónica Martínez Delgado Reviewed by segadoras on 09:19:00 Rating: 5


As Brigantias abren as súas portas durante 3 días\nAs Brigantias abren as súas portas\nO club coruñés realiza xornadas de portas abertas para dar a coñecer o roller derby\nUnha tempada máis, o equipo das Brigantias abre as súas portas para difundir e visibilizar o roller derby na Coruña. O equipo herculino relizará varias xornadas de portas abertas dos seus adestramentos para dar a coñecer o deporte, impartindo as nocións básicas e contestando as dúbidas das persoas participantes.\nPara asistir, segundo informan desde o propio club, non será necesario ter coñecementos de patinaxe, só acudir con patíns e enviar un mail a uneteasbrigantias@gmail.com co nome, apelidos e proteccións necesitadas para que o equipo poida xestionar os préstamos. Ademais, as actividades son completamente de balde.\nAs xornadas están repartidas no calendario deportivo, nos días 15, 22 e 29 de xullo, e terán lugar no polideportivo de Monte Alto, entre as 20:00 e as 22:00 horas. O mail das Brigantias tamén está operativo para resolver dúbidas das persoas interesadas en asistir.\nXa están aquí as nosas Xornadas de Portas Abertas!! ❤💙🔥\nSodes benvides a ver, a coñecernos e a acompañarnos dentro da pista 🤗\nQue necesito para xogar ao Roller Derby?🤔👀\nPodo formar parte das Brigantias pese a non saber ou querer aprender a patinar?🤷 pic.twitter.com/53opUrX829\n— As Brigantias Roller Derby A Coruña (@AsBrigantiasRD) July 3, 2021\nEtiquetas A CoruñaAs Brigantiasroller derby


A prensa deportiva resalta aos grandes triunfadores da fin de semana, XULIO e DELIA. – Billarda\nA prensa deportiva resalta aos grandes triunfadores da fin de semana, XULIO e DELIA.\n1 Decembro, 2021 1 Decembro, 2021 Admin 0 comentarios\nOs medios de comunicación deportivos informan da actualidade da Liga Atlántica de Billarda con puntualidade temporal, precisión gramatical e riqueza lingüística. Certo, a narrativa deportiva usa algunha que outra das figuras retóricas que permite a literatura coa humilde intención de conmover e suxerir ou, no peor dos casos, entreter e divertir.\nBisbarra en xogo xa é un referente para o deporte da billarda na Bisbarra que se estende por Bergantiños, Arteixo, A Costa, Muros e Xallas. Tanto, na súa revista mensual en papel como a través da súa web fan un seguimento exhaustivo da Conferencia Noroeste da Liga Atlántica de Billarda. Ademais da información precisa dos resultados e das incidencias da xornada, Bisbarra en xogo engade sempre unhas fotografías magníficas de deportistas que fan grande a billarda coas súas competencias técnicas e físicas para golpear unha billarda e que a madeira llo agradeza sen queixarse. Desde La Voz de Galicia, edición Carballo versión dixital publican información sobre a Conferencia Noroeste. Tamén, El diario de Laracha.com faise eco dos resultados das dúas últimas xornadas do Noroeste acompañados das fotos sempre espectaculares da billarda.\nNa Conferencia Rías Baixas o referente informativo da billarda é o Diario de Pontevedra na súa edición dixital e de papel. Este xornal dedica unha folla enteira á Liga Atlántica de Billarda.\nEn Nós diario na edición de papel tamén informan Liga Atlántica de Billarda e das súas dúas Conferencias Noroeste e Rías Baixas.\nDe todas as maneiras, a pesar de tantos medios poñendo os seus ollos na Billarda hai imaxes e momentos que se escapan das crónicas e das páxinas. Instantes e sucesos únicos e estraños, cando non, estrafalarios e excéntricos. Menos mal que sempre nos queda acudir a EGASA, o inquieto reporteiro de Peisaco que pode estar ao mesmo tempo en varios eventos deportivos, e como pode estar, estao, coa cámara do seu móbil sempre presta a captar o que o ollo humano non é quen de ver, nin mirar. Desta vez EGASA desprazouse ata a Ponte da Proba, construción medieval sobre o río Navia ao seu paso por Navia de Suarna, para atender a un acto de promoción da billarda na Comarca dos Ancares. O ganador da xornada de Arteixo celebrada en Folgueira, Xulio Ponte, emulando e superando o festexo que fai a organización de Roland Garros, cando fotografan ao ganador dese célebre torneo de tenis na Tour Eiffel. Ben, pois a billarda tamén ten o seu monumento patrimonial histórico, a Ponte medieval da Proba para fotografar ás ganadoras e ganadores na Liga Atlántica de Billarda. Grande EGASA, unha vez máis. Non hai alteración nin manipulación da realidade na imaxe de abaixo. Tanto Xulio como Delia están tan crecidos e tan enchidos despois das súas vitorias en Folgueira que levitan máis que flotan sobre as augas do río Navia.\n← CAMPO DA FEIRA vence en Folgueira. Xulio Ponte gana a xornada con grandeza e sen desguedellarse. Delia gana a categoría Feminina. Abel Ponte máis pequena é primeiro en Infantil.\nZORREGA NA PORTA DO PEITO O INVERNO, ARDE A MADEIRA DA BILLARDA NO INFERNO. →\nO ALBARIÑO tumba a Riveiro. SUPER COPA e Torneo de Primavera.\n27 Marzo, 2022 27 Marzo, 2022 Admin 0


A Deputación colabora coa aAsociación Gallega de Linfedema editando unha guía sobre a enfermidade | Xornal Galicia Sur\nA Deputación colabora coa aAsociación Gallega de Linfedema editando unha guía sobre a enfermidade\nA Deputación de Pontevedra editou unha guía sobre a enfermidade do Linfedema en colaboración coa Asociación Galega de Linfedema (AGL)\nA deputada de Cohesión Social, Digna Rivas, fixo entrega hoxe destas guías para que a asociación poda facer a súa entrega o próximo domingo, día seis de marzo, que se quere instaurar como o “Día Mundial do Linfedema”.\nA deputada de Cohesión Social subliñou a “importancia de colaborar con entidades como a Asociación Galega de Linfedema para dar a coñecer enfermidades como está que ademais afecta dun xeito moi importante algunhas das mulleres tratadas de cáncer de mama”. “Dende a Deputación –destacou Rivas- queremos aportar o noso pequeno grao de area para que as persoas que padecen esta enfermidade podan ter toda a información sobre ela e os seus tratamentos que é o que se reflicte nesta guía”.\nPrecisamente a publicación editada pola Deputación recolle a explicación da enfermidade, as complicacións, os seus tratamentos así como as medidas preventivas. Tamén inclúe os efectos que sofren os doentes da enfermidade e as estratexias para afrontalas con exercicios ou dietas que melloran a situación persoal.\nO Linfedema é unha enfermidade provocada pola acumulación de proteínas (augas, sales, etc.) nas extremidades do corpo provocando o aumento do seu tamaño. No caso das mulleres tratadas de cáncer de mama coa cirurxía na axila para extirpar os ganglios ou nódulos linfáticos, existe un risco de desenvolver a enfermidade ate un dez por cento. Porcentaxe que aumenta ate o vinte cinco por cento si aplícase radioterapia na axila.\nDe aí a importancia de dar visibilidade e información a estes doentes, dos cales na comunidade autónoma galega estímase que poden existir preto de cen mil persoas.\nmarzo 2, 2016\ten Deputación\nA DEPUTACIÓN PRESENTA EN FITUR 2018 “SOMOS HISTORIAS”, CAMPAÑA CENTRADA NO PATRIMONIO DA PROVINCIA E CO FIO CONDUTOR DA FIGURA DE MARÍA VINYALS\nenero 17, 2018\t0 comments 411 visitas\nCarmela Silva desvelou a presentación o próximo xoves en Madrid dunha innovadora curtametraxe que “chega ...\nmayo 23, 2018\t0 comments 508 visitas\nmayo 21, 2018\t0 comments 224 visitas\nA presidenta da Deputación destacou que “as achegas, destinadas aos concellos de menos de 20.000 ...